Síðar bættist við rekstur sjúkrahótels , hjálpartækjabanka fyrir fólk með fötlun og rekstur sumardvalarheimila fyrir börn . Sjálfboðaliðar tóku að sér gríðarmikið hjálparstarf næstu árin í Eyjum og um allt land . Afrakstur söfnunarinnar er ómetanleg fjáröflun fyrir hjálparstarf félagsins hér á landi og erlendis . Heimsóknavinir heimsækja fólk sem býr við einsemd , heilbrigðismenntaðir sjálfboðaliðar veita skaðaminnkun og heilbrigðisaðstoð fyrir fólk með vímuefnavanda , aðrir starfa í athvarfi fyrir heimilislausar konur , veita ráðgjöf og stuðning í Hjálparsíma Rauða krossins 1717 , veita fjölbreytta þjónustu við flóttafólk , innflytjendur og umsækjendur um alþjóðlega vernd og eru alltaf til staðar , allri þjóðinni til heilla . Ég vil nota tækifærið og bjóða ykkur öllum að ganga formlega til liðs við okkur með sjálfboðnu starfi eða mánaðarlegum fjárstuðningi Mannvina Rauða krossins . Til hamingju með afmælið , kæru Rauða kross félagar . Til hamingju , landsmenn , með Rauða krossinn . Sveinn Kristinsson , formaður Rauða krossins á Íslandi .